Aalborg Stiftstidende, 1846-11-19
Stænderforsamlingen i Viborg. (Fortsat.) Til foreløbig Behandling blev dernæst i 11te Møde foretaget Sagen, betr. Udk. til en Placat, ang, at autoriserede Kort ved Afhændelsen af Fæstegods og Udstykninger af Landeiendomme skulle følge Adkomstbrevene paa de paagjældende Steder og Parceller. Committeen anbefalede Forslaget at udkomme som Lov. Til foreløbig Behandl. foretoges fremdeles Sagen, betr. Salair for Høiesterets Advocater i de Justitssager, de udføre som Defensorer. Dette Udkast anbefaledes af Committeen til at manere som Lov. Propr. Weinschenck oplæste nu sit Andr. ang. Ophævelsen af Remontecommissionen, og at Indkjøbet af Remonteheste, overdrages Commissioner, sammensatte paa den i Andragendet nævnte Maade. Proponenten klager over, at der anvendes saa betydelige Udgifter deels til Remontecommissionens Reiser, deels derved, at Heste, der af Remontecommissionen ere kjøbte det ene Aar, Aaret derefter blive casserede og bortsolgte for ubetydelige Priser. Disse Bekostninger, meente han, kunde undgaaes, naar det overdrages til Regimenterne selv at indkjøbe deres Heste paa følgende Maade: Foruden Regimentets Chef bør udvælges den sagkyndigste Officeer af hvert Regiment og Regimentets Dyrlæge, samt 2de dertil qvalificerede Mænd, som udnævnes af Amtsraadenne i de respective Amter, hvor Regimenterne have Garnison, hvilke Alle træde sammen i en Commission og bestemme, hvormange Heste der aarlig bør udsættes og hvormange indkjøbes, hvorefter Jndkjøbene, som foretages af hele Commissionen, bør skee paa Dagene for de store Hestemarkeder i de forskjellige Provindser, til Ex. for Dragonerne i Nørrejylland. Dagen for Randers og Horsens Markeder, for Cavalleriet i Hertugdømmerne: Dagen før Haderslev og Flensborg Markeder, for Cavalleriet i Sjælland: Dagen før Roeskilde og Kjøge Markeder. Naar disse Jndkjøb offentlig averteredes i rette Tid, da vilde ikke alene de Sælgere, som sædvanligviis komme til Markederne, men mange Andre, som have Heste til Salg, indfinde sig for at forsøge Handel med Commissionerne; thi lykkedes det ikke at handle med disse, da havde Sælgerne ligefuldt Markederne for sig. Herved vilde Commissionerne faae en betydelig Mængde Heste at vælge mellem, og Hestene kunde af disse Commissioner indkjøbes ligesaa billigt som af Remontecommissionen, hvis Gagering og Diæter samt Befordring paa flere hundrede Miil sparedes, ligesom ogsaa Udgifterne ved Hestenes Transport vilde for Størstedelen bortfalde. At Cheferne af al Magt ville sørge for, at deres Regimenter blive saa vel beredne som muligt, er indlysende, da Skammen ellers bliver deres egen; Regjeringen undgaaer deres Klager, og man faaer Garantii for, at Hestene ikke blive casserede uden absolut Nødvendighed. De 2de Landmænd skulle isærdeleshed have Tilsyn med, at der ikke ødsles med Statens Penge. Foretages Jndkjøbene paa saadan Maade og af saadanne sammensatte Commissioner, da behoves ingen Leverandeurer, og man faaer den størst mulige Garantii for, at ingen Uredeligheder kunne finde Sted." Proponenten meente fremdeles, at der burde fastsættes en høiere Godtgjørelse for Nationalhestene, da den nuværende lave Betaling lettelig foranlediger, at der sendes, maadelige Heste. Efterat Forsamlingen havde yttret sig meget baade for og imod Forslaget, skred man til Afstemning om det skulde prøves af en Committee eller ei, hvilket Spørgsmaal, med 31 St. imod 10 besvaredes bekræftende. Til Committee valgtes d'Herrer Friis, Weinschenck og Lüttichau Fra det nordlige Vendsyssel. Her Egnen er i dette Efteraar af Hr. Landoekonom Frandsen, udført flere kunstmæssige Engbevandinger, deels paa de større Eiendomme, f. Ex. Hovedgaardene Kjersgaard og Odden, og deels paa mindre Eiendomme; og den Sagkundskab, hvormed Hr. Frandsen udfører disse Anlæg – i Forbindelse med hans beskedne Fordringer – synes her at livliggjøre Opmærksomheden for Engeulturen; thi ogsaa af flere Bønder har Hr. F. modtaget Engagement i denne Retning.